**DARBA UZDEVUMS**

*izmaksu un ieguvumu analīzes izstrāde un projekta iesnieguma formas aizpildīšana*

1. **Vispārīga informācija par projekta ieceri**

Atbilstoši izstrādātajam būvprojektam „Elektrobusu uzlādes stacijas infrastruktūras izbūve 7. autobusu parka teritorijā Vestienas ielā 35, Rīgā”, RP SIA „Rīgas satiksme” 2023. gada laikā plāno izbūvēt elektrouzlādes infrastruktūras 1. kārtu. Tās ietvaros paredzēts pārbūvēt esošo autobusu novietnes laukumu, izbūvējot kopskaitā 21 elektrotransporta uzlādes iekārtu, katru aprīkojot ar divām uzlādes pieslēgvietām un tādējādi nodrošinot 42 elektroatransporta uzlādes pieslēgvietas. Paralēli uzlādes infrastruktūras izbūves darbiem tiks veikti būvdarbi atbilstoši būvprojektam „Būvprojekts objektam „Ārējā elektroapgāde, Vestienas iela 35 k-2, Rīga, 1. kārta (TN 122964215)””, kuru mērķis ir nodrošināt izbūvēto uzlādes iekārtu ekspluatācijas iespējas, palielinot pieejamās elektroenerģijas pieslēguma jaudas apjomus 7. autobusu parka teritorijai

Izvērtējot CEF projektu konkursa CEF 2 Transport – *Alternative Fuels Infrastructure  
Facility – Cohesion envelope* (CEF-T-2021-AFIFCOEN)[[1]](#footnote-1) nosacījumus un atbalstāmās darbības, ir secināts, ka plānotie elektrouzlādes infrastruktūras izbūves darbi ir tiešā mērā atbilstoši projektu konkursa attiecināmajām iecerēm un izvirzītajiem nosacījumiem.

Projekta ieceres pamatdati:

* Būvprojekts saskaņošanas fāzē, gala skaņojumi paredzami līdz 2022. gada septembra oktobra sākumam;
* Indikatīvās būvdarbu izmaksas (uzlādes infrastruktūra): 3 043 103,33 *euro*, bez PVN;
* Indikatīvās ārējās elektroapgādes izbūves izmaksas: 705 912,67 *euro*, bez PVN;
* Līgumus par būvdarbiem plānots noslēgt 2022. gada novembrī/decembrī;
* Būvdarbi plānoti 2023. gadā, to veikšanai paredzamais laiks 8 – 10 mēneši.

1. **darba pamatojums**

Priekšnoteikums dalībai CEF projektu konkursā ir *implementing partner* vai *non-implementing partner* piesaiste projekta finansējuma nodrošināšanai vismaz 10% apmērā no kopējām izmaksām. RP SIA „Rīgas Satiksme” plāno Projektu īstenot piesaistot Latvijas Republikā pārstāvētas kredītiestādes aizdevumu. Šāds sadarbības modelis projektu konkursa izpratnē tiek definēts kā *non-implementing* partnera iesaiste, kas savukārt paredz nepieciešamību izstrādāt projekta izmaksu-ieguvumu analīzi, izmantojot projektu konkursa ietvaros publicētu *simplified CBA calculator* matricu[[2]](#footnote-2).

1. **Veicamie uzdevumi un sagaidāmie rezultāti**

Sadarbībā ar RP SIA „Rīgas satiksmes” atbildīgajiem darbiniekiem:

* 1. Izstrādāt projekta IIA, kā arī sagatavot informāciju projekta iesnieguma veidlapas sadaļām, kuras balstās uz IIA rezultātiem (piemēram, projekta iesnieguma ietvaros iesniedzamās veidlapas „*Application Form Technical Description (Part B)”* sadaļas 3.1 un 4.2.*)*;
  2. Balstoties uz izstrādātā būvprojekta ietvaros atspoguļoto informāciju, kā arī citu projekta ieceres pamatojošo dokumentāciju, sagatavot projekta iesniegumu, t.sk. visus projekta konkursā noteiktos papildu dokumentus[[3]](#footnote-3).

Gan IIA, gan projekta iesnieguma dokumentācija sagatavojama angļu valodā. Nepieciešamības gadījumā iesniedzot atsevišķu sadaļu tulkojumu latviešu valodā (pēc pieprasījuma).

1. **PASŪTĪTĀJA NODROŠINĀTĀ INFORMĀCIJA:**
   1. IIA izstrādes vajadzībām:
      1. Informācija par projekta budžetu, īstenošanas termiņu, kā arī cita nepieciešamā informācija atbilstoši pakalpojuma sniedzēja informācijas pieprasījumam;
      2. Ieguvumu aprēķina vajadzībām, var tikt nodrošināta pieeja ES Kohēzijas fonda (turpmāk tekstā – KF) projekta „Elektroautobusu iegāde Rīgas valstspilsētai” IIA aprēķiniem. CEF projekta ieceres ieguvumi ir tiešā veidā saistīti ar īstenošanas fāzē esošo KF projektu, kura ietvaros tiek iegādāti 35 elektroautobusi.
   2. Projekta iesnieguma sagatavošanas vajadzībām:
      1. Izstrādātie būvprojekti;
      2. Cita darba uzdevuma izpildei nepieciešamā informācija atbilstoši Pakalpojuma sniedzēja informācijas pieprasījumam.
2. **DARBU IZPILDES TERMIŅŠ:**
   1. IIA aprēķini:
      1. 1. redakcija – 2 nedēļu laikā no līguma noslēgšanas, bet ne vēlāk kā 2022. gada 28. oktobrim;
      2. Gala redakcija – 3 nedēļu laikā no līguma noslēgšanas, bet ne vēlāk kā 2022. gada 4. novembrim.
   2. Projekta iesnieguma dokumentācija;
      1. 1. redakcija – 2 nedēļu laikā no līguma noslēgšanas, bet ne vēlāk kā 2022. gada 28. oktobrim;
      2. Gala redakcija – 3 nedēļu laikā no līguma noslēgšanas, bet ne vēlāk kā 2022. gada 4. novembrim.
3. **SAMAKSAS KĀRTĪBA:**
   1. Samaksas kārtība:
      1. pēc projekta iesnieguma iesniegšanas Finansējuma un publiskā iepirkuma portālā (turpmāk - EK Funding & Tenders portāls) – 70%;
      2. pēc projekta pieteikuma apstiprināšanas no CEF puses – 30%.
4. **IZSTRĀDĀTĀJA PIEREDZE**

Izstrādātājam jāapliecina pieredze vismaz vienam sekmīgi izstrādātam un ES iestādēm EK *Funding & Tenders* portālā iesniegtam infrastruktūras projekta IIA un infrastruktūras projekta iesniegumam tieša ES finansējuma saņemšanai.

1. **IESNIEZAMAIS DARBS UN NOFORMĒJUMS**
   1. Darbs iesniedzams elektroniskā formātā:
      1. Izmaksu un ieguvumu analīzes fails – \*xlsm formātā – angļu valodā;
      2. Projekta iesniegumam obligāti pievienojamie dokumenti – formātā, kāds noteikts EK *Funding & Tenders* portālā – angļu valodā.
      3. Projekta iesniegumam pievienojamie pielikumi, kuri nav noteikti kā obligāti – formāts saskaņojams ar Pasūtītāju.

1. <https://ec.europa.eu/info/funding-tenders/opportunities/portal/screen/opportunities/topic-details/cef-t-2021-afifcoen-works-ze> [↑](#footnote-ref-1)
2. <https://ec.europa.eu/info/funding-tenders/opportunities/docs/2021-2027/cef/temp-form/af/simplified-cba-calculator_cef-t_en.xlsm> [↑](#footnote-ref-2)
3. Pieejami: <https://ec.europa.eu/info/funding-tenders/opportunities/portal/screen/opportunities/topic-details/cef-t-2021-afifcoen-works-ze> apkašsadaļā *„Application form and annexes”*, kā arī Projektu iesniegšanas sistēmā (Submission System). [↑](#footnote-ref-3)